Naipalaon pay iti nasao a Memorandum dagiti posible a mabalin nga ipatungpal nga aktibidades tapno matungpal daytoy a pammilin ni DepEd Secretary Bro. Armin A. Luistro FSC.
Iti biang ti DepEd Cabugao, nagtataripnong dagiti mangbukel ti CABPUSTERA idi Disiembre 9, 2011 agraman dagiti ubbing ket naaramid ti “RUN FOR EDUCATION” ken nagitedda ti nasapa a Pamaskua kadagiti maibilang nga adda iti nababa nga agpang a pamilia iti uppat a barangay ti Munisipalidad ti Cabugao.
Dagiti nailanad a gandat ti K to 12 Basic Education:
- Maipaawat ti akem ti Edukasion a mangmuli/mangtubay kadagiti ubbing/agtutubo nga agbalin a produktibo nga umili ken mapataranda ti panagbalbaliw ti panawen.
- Suportaranna ti pannakaipatungpal ti K to 12 Basic Education Program.
- Panagkakammayet dagiti maseknan/agipatungpal kas iti agad-adal, mangisursuro, opisiales ti Ahensia ken LGU’s tapno maragpat ti nakalidad ken umisu nga Edukasion.
- Manginspirar kadagiti Edukador nga agtignay iti pannakaidur-as daytoy a panggep tapno pumintas ti masakbayan dagiti agtutubo.
Imbatad ni Mrs. Helen V. Siruno, Supervisor, Office of the Public Schools, DepEd District Cabugao a determinado ti Gobierno Nasional a mangipatungpal kadaytoy a programa agsipud ta ti laengen Pilipinas ti sumagmamano a Nasion ti lubong a di nangyimplimentar ti pannakanayon ti tawen a panagadal ti ubbing ken agtutubo.
Nupay kasta, ti Sektor ti Edukasion ket maysa kadagiti prayoridad nga ipamaysa a tultulongan ita ti Gobierno Munisipal babaen iti liderato ni Mayor Edgardo “Ediboy” S. Cobangbang, Jr. iti Munisipalidad ti Cabugao. # (Web Research)
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn